
MINUTA
şedinţei extraordinare a Consiliului Local

al Municipiului Câmpulung Moldovenesc din 7 octombrie 2026
Şedinţa începe la orele 0900.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia nr. 523/2026.

Sunt prezenţi domnii: Negură Mihăiță – primar, Berențan Corneliu-Petru - viceprimar şi doamna Erhan Rodica – secretar general al municipiului.

 A fost invitată și participă la ședință doamna director Florescu Iuliana - Georgeta.

  Şedinţa este deschisă de domnul consilier local Munteanu Mircea - Traian, preşedinte de şedinţă, care dă cuvântul d-nei secretar general al municipiului pentru a informa asupra prezenței consilierilor locali la ședință. D-na. secretar general al municipiului informează plenul că sunt prezenți 18 consilieri locali, lipsește motivat dl. consilier local Popescu Nicolae - Daniel, astfel încât şedinţa este legal constituită şi îşi poate desfăşura lucrările.

  
  Președintele de ședință dă cuvântul domnului primar pentru a prezenta proiectul ordinii de zi:

    
     Dl. primar prezintă ordinea de zi:

  
      1.Aprobarea procesului verbal al ședinței Consiliului Local al municipiului Câmpulung Moldovenesc din 24.09.2026.

               2.Proiect de hotărâre numărul 146/06.10.2026 privind aprobarea majorării bugetului local, virărilor de credite bugetare, influențelor la lista de investiții a bugetului local pe anul 2026 și aprobarea modificărilor bugetului instituţiilor publice şi activităţilor finanţate integral sau parţial din venituri proprii pe anul 2026.

     
      Inițiator: Primarul municipiului.

  
     Aviz comisii: Comisia economică.

               Raport de specialitate: Direcția economică.

              3.Proiect de hotărâre numărul 147/06.10.2026 pentru modificarea Anexei nr. 2 la Hotărârea Consiliului Local al municipiului Câmpulung Moldovenesc nr. 64 din 11 mai 2026, privind reorganizarea aparatului de specialitate al primarului, a instituțiilor și serviciilor publice subordonate Consiliului Local, în vederea implementării măsurilor stabilite prin Ordonanța de urgență a Guvernului nr. 7/2026.

     
     Inițiator: Primarul municipiului.

  
     Aviz comisii: Comisia economică.

               Raport de specialitate: Compartiment resurse umane, Direcția economică și Compartiment juridic.

  
     Se supune la vot ordinea de zi. Se votează cu 18 voturi ,,pentru”. 
    
      D-na. secretar general – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.


      Domnul consilier local Paziuc Lucian - Constantin anunță că nu va participa la dezbateri și la vot la proiectul de hotărâre 146/06.10.2026 privind aprobarea majorării bugetului local, virărilor de credite bugetare, influențelor la lista de investiții a bugetului local pe anul 2026 și aprobarea modificărilor bugetului instituţiilor publice şi activităţilor finanţate integral sau parţial din venituri proprii pe anul 2026.
    
      Se supun proiectele la vot. Au fost adoptate în unanimitate de către consilierii locali prezenţi.

